NaiveNeuron/SloPal huggingface dataset:
Mazurek, Milan, poslanec NR SR (2016-10-27):
Vážená pani podpredsedníčka, vážené kolegyne, kolegovia, na úvod musím povedať, že som naozaj šťastný, že túto schôdzu v danej chvíli vediete práve vy, keďže ste spomínali, že som váš obľúbenec. Musím vás ale sklamať. Ja rovnaké sympatie k vám neprechovávam, teda sa na tejto téme asi nezhodneme. Musím poďakovať predrečníkovi Rasťovi, ktorý fantasticky, naozaj výborne zhrnul zhubnú a odpornú činnosť mimovládnych organizácií aj na Slovensku, ale aj v celej Európe. Zhrnul, v čom spočíva to nebezpečenstvo zahraničím platených agentov, ktorí pôsobia na Slovensku. Ako rozkladajú spoločnosť, propagujú zvrátené hodnoty, propagujú úchylov, rôznych sexuálnych deviantov a snažia sa zničiť všetko to, za čo naši predkovia bojovali. Ja sa trošku hlbšie dotknem niektorých tém a niektorých aktivít, ktoré tieto mimovládne organizácie vykonávajú aj na Slovensku a trošku lepšie ich rozoberiem. Napríklad tá pomoc utečencom, takzvaným utečencom, pretože všetci vieme, že drvivá väčšina z nich sú mladí, statní a bojaschopní chlapi. Tak tieto mimovládne organizácie financované Georgeom Sorosom po celej Európe ale i na Slovensku financujú a pomáhajú islamským radikálom dostať sa do Európy. Pomáhajú im vybaviť si občianstvo, vybaviť si azyl a prenikať na európsku pôdu a následne sem páchať svoje teroristické útoky, vraždiť ľudí, prepadávať ich a znásilňovať ženy, zabíjať deti. Áno, aj toto je jedna z činností mimovládnych organizácií a myslím si, že nie je nič zlé na tom, ak občania aj Slovenska budú vedieť, že týchto ľudí, ktorí propagujú tieto zvrátenosti, ktorí vraždia Európu ako takú, ktorí nenávidia biele európske národy, platí niekto zo zahraničia, že to nie sú naši domáci ľudia, ale že sú to zahraničím platení agenti. Jedna z tých činností je rovnako podpora LGBTIQRST, neviem, koľko ďalej písmen tam je, myšlienok, a práve jednou z takých hlavných aktivít na Slovensku je organizácia, spoluorganizácia samozrejme s požehnaním a s podporou americkej ambasády, toho úchylného pochodu, ktorý oni nazývajú PRIDE. PRIDE po anglicky znamená hrdosť. Ja sa pýtam, akú hrdosť má chlap, ktorý v kožených slipoch pochoduje po námestí a dobýva sa za nejaké svoje práva? Nepoukazuje na nič iné, len na to, že to nemá v hlave v poriadku, že je to deviant a úchyl. A ak takýmito spôsobmi, takýmito prostriedkami chcú bojovať títo ľudia za svoje práva, bojovať za nejakú akceptáciu svojho úchyláctva v spoločnosti, no tak to robia veľmi zle. Ako povedali moji predrečníci, ja neviem, čoho sa obávate? My nechceme mimovládne organizácie zakázať, nechceme im nijako sťažiť ich činnosť. Chceme len, aby občania Slovenskej republiky vedeli, kto vás platí, kto za vami stojí a koho pieseň spievate. To je tak všetko. Ďakujem.
Danko, Andrej, podpredseda NR SR (2023-12-18):
Pani poslankyňa Bittó Cigániková.
P. Pelegrini, poslanec: (2007-12-07):
Jeden, ktorý je čisto legislatívnotechnického charakteru a znie: „V bode 59 návrhu zákona nadpis pod § 76c znie prechodné ustanovenie.“ Odôvodnenie: S ohľadom na zmenu účinnosti navrhovaného zákona je potrebné upraviť aj nadpis prechodného ustanovenia, nakoľko sa navrhuje zmeniť účinnosť zákona z 1. 1. 2008 na dňom vyhlásenia. Preto aj je potrebné vykonať túto zmenu. Pozmeňujúci návrh, ktorý máte rozdaný, je označený číslicou 1. Druhý pozmeňujúci návrh, ktorý chcem predložiť k čl. I znie: „Za bod 22 sa vkladá nový bod 23, ktorý znie: „V § 42 ods. 1 písm. c) prvý bod sa za slovo „služby“ vkladajú slová „podľa § 50 ods. 2 písm. a).“.“ Nasledujúce body sa prečíslujú. Odôvodnenie: Podľa čl. 4 smernice o univerzálnej službe má byť zabezpečené vyhovenie všetkým primeraným požiadavkám na prístup k službám a pripojeniu k sieti. A poskytnuté pripojenie umožňovať koncovým užívateľom príjem telefónnych hovorov, faxov a dátovú komunikáciu, berúc do úvahy prevládajúce technológie používané väčšinou účastníkov a technickú uskutočniteľnosť. V súlade s uvedeným článkom smernice vládny návrh zákona dopĺňa aj ustanovenie § 50 ods. 2 písm. a). V záujme zabránenia možného konfliktu pri výklade zákona navrhujem doplnenie dotknutého ustanovenia § 42 ods. 1 písm. c). Tento návrh je označený číslicou 2. No a predložím ešte posledný pozmeňujúci  návrh a ten sa týka § 59a ods. 6 písm. d). Na základe smernice, ktorá je predmetom alebo teda jej implementácia je predmetom predloženej novely, ktorú máme pred sebou, hovorí o uchovávaní dát a predmetný paragraf stanovuje lehoty, počas ktorých sa prevádzkové a lokalizačné údaje majú uchovávať. Smernica ako taká stanovuje vo svojom texte len maximálne doby. Pri internetovej komunikácii stanovuje maximálnu dobu šesť mesiacov, pri ostatnej komunikácii dvadsaťštyri mesiacov. Ako jedna z mála krajín Európskej únie vládny návrh zákona, teda Slovenská republika podľa tohto návrhu sa rozhodla využiť maximálnu dobu uchovávania údajov. Avšak ak porovnáme situáciu z okolitých krajín, sme naozaj asi jediní, ktorí využívajú takúto maximálnu možnú dobu. Preto navrhujem, aby sme v časti tej, ktorá hovorí o dobe uchovávania prevádzkových a lokalizačných údajov zmenili dobu z dvadsaťštyri mesiacov na dvanásť. Obdobne takúto lehotu zavádzajú aj krajiny, ktoré s bojom proti organizovanému zločinu a s bojom proti terorizmu majú určite bohatšie skúsenosti ako Slovenská republika a kratšiu lehotu považujú za dostatočnú. Ako príklad uvediem napríklad Rakúsko, kde je to šesť mesiacov, Nemecko sedem mesiacov, Portugalsko jeden rok, Španielsko jeden rok. Preto podávam pozmeňujúci návrh, aby som ho teda zacitoval, je to v čl. I bod 45 a znie: „V § 59a ods. 6 písm. b) sa číslo 24 nahrádza číslom 12.“ Myslím si, že po schválení takéhoto pozmeňujúceho návrhu sa zaradíme medzi štandard v uchovávaní dát v rámci vyspelých štátov Európskej únie a nebudeme opäť, ako niekedy je tu zvykom, pápežskejší od pápeža, ale budeme v súlade s ostatnými krajinami Európskej únie v tejto oblasti. Ďakujem pekne. Poprosím kolegov a kolegyne o podporu týchto návrhov. Ďakujem.
Grendel, Gábor, poslanec NR SR (2017-04-06):
Ďakujem za slovo. Pán minister, vidieť, že mediálny tím predsedu vlády funguje na plné obrátky, aj ten oficiálny, aj ten paralelný. Mne už len chýbalo, aby ste povedali, že ide o kauzu druhej Dzurindovej vlády alebo že kauza Čistý deň je útok na úspešné slovenské predsedníctvo. A skoro ste ma presvedčili o tom, že skutok sa nestal. To je taká slovenská klasika. Pre vás je proste výpoveď klientky Čistého dňa dôveryhodná vtedy, keď Čistý deň chváli. Keď toto zariadenie kritizuje, tak je nafetovaná a kúpená. Ale čo ak je to naopak? Vy sa ani nesnažíte preveriť, či hovorí pravdu vtedy alebo vtedy. Vy to proste viete a práve týmto ste ma nepresvedčili, pán minister! Dúfam, že vaše vystúpenie aj vystúpenie pána premiéra videli a počuli bývalí klienti Čistého dňa, psychológovia, kurátori a že vaše a premiérové vystúpenie ich podnieti, aby aj oni vystúpili z anonymity. (Potlesk.)
Laurenčík, Milan, poslanec NR SR (2019-10-22):
Ďakujem za slovo. Pán poslanec Kresák, hovoril ste vo svojom príspevku o tom, že ste očakával nejakú debatu o tom, aký volebný systém by sme si mali vybrať. S tým, čo ste hovoril, sa dá aj súhlasiť, že existujú možno aj lepšie systémy, ako máme my, ale poviem vám to tak viac na rovinu ako predchádzajúci moji rečníci, len to snažili sa tak kulantne naznačiť. Vy ste mali štyri roky kľúče od miešačky, v podstate od vás záležalo, že či sa taká debata rozprúdi alebo nerozprúdi. Takisto počas tohto volebného obdobia ste menili volebné zákony a tiež len útržkovite v jednotlivých oblastiach a zmenili ste ich tak, že podľa môjho názoru nie sú lepšie, ale sú horšie. Takže v podstate tú debatu o tom, aký volebný systém sme tu mali mať, sme mohli otvoriť fakt už pred tými štyrmi rokmi, mohli sme o tom debatovať a možno dnes už by sme mali ten volebný systém ďaleko lepší. Ďakujem.
Vašáková, Lívia, dočasne poverená podpredsedníčka vlády SR pre Plán obnovy a odolnosti a využívanie eurofondov (2023-06-22):
Vážený pán predsedajúci, vážené panie poslankyne, vážení páni poslanci, doteraz platný zákon č. 372/2012 Z. z. o štátnych hmotných rezervách a doplnení zákona č. 25/2007 Z. z. o elektronickom výbere mýta za využívanie vymedzených úsekov pozemných komunikácií a zmene a doplnení niektorých zákonov v znení neskorších predpisov v znení zákona č. 218/2013 Z. z už v súčasnosti nezohľadňuje potreby aplikačnej praxe, a to čoraz väčšie nároky pri tvorbe a použití štátnych hmotných rezerv, ako aj iné procesy týkajúce sa hospodárenia so štátnymi hmotnými rezervami. Cieľom vládneho návrhu zákona je prijať adekvátne opatrenie a zmeny k zefektívneniu výkonu činnosti správy rezerv ako výkonnej zložky krízového riadenia štátu pre riešenie krízovej situácie, a to na základe skúseností, ktoré správa rezerv získala počas vyhlásenej mimoriadnej situácie a následne núdzového stavu na riešenie pandémie spôsobenej ochorením COVID-19, ako aj pri riešení iných krízových situácií. Aplikačná prax priniesla potrebu zjednodušiť procesy a upraviť kompetencie správy rezerv tak, aby v čase vyhláseného právneho stavu bola správa rezerv oprávnená zabezpečovať tvorbu štátnych hmotných rezerv účinne. Zámerom vládneho návrhu zákona je zlepšiť pripravenosť štátu, a to nastavením mechanizmu na vybavovanie žiadostí na poskytovanie štátnych hmotných rezerv počas riešenia krízovej situácie, ako aj v čase mieru a bezpečnosti. Navrhuje sa, aby zákon nadobudol účinnosť od 1. septembra 2023, čím sa zabezpečí dostatočne dlhá legisvakačná doba na oboznámenie sa s návrhom zákona. Vážené panie poslankyne, vážení páni poslanci, dovoľujem si vás požiadať o podporu predloženého návrhu. Ďakujem za pozornosť.
Žiga, Peter, podpredseda NR SR (2024-04-16):
Prezentujme sa a hlasujme. (Hlasovanie.) 142 prítomných, 88 za, 7 proti, 45 sa zdržalo, 2 nehlasovali. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Nech sa páči, pán spravodajca.
M. Číž, podpredseda NR SR: (2008-09-09):
(Hlasovanie.) Prítomných 114 poslancov, za 70, proti 5, zdržalo sa 37, nehlasovali 2. Konštatujem, že Národná rada Slovenskej republiky po opätovnom prerokovaní neschválila návrh zákona o cestnej premávke a o zmene a doplnení niektorých zákonov vrátený prezidentom Slovenskej republiky. (Potlesk.) Vážené kolegyne, kolegovia, budeme pokračovať v ďalšom bode programu, ale tento návrh uvádza pani ministerka Tomanová, nevidím ju v sále. Vyhlasujem krátku 5-minútovú prestávku. (Päťminútová prestávka.) (Po prestávke.)
Bugár, Béla, podpredseda NR SR (2010-08-11):
Pán poslanec Matovič, nech sa páči.
Kaliňák, Robert, podpredseda vlády a minister vnútra SR (2014-04-03):
Ešte minútu. Budem rýchly. Cestné prepojenie medzi obcami Lipovany a Karancsberény, cestné prepojenie medzi obcami Petrovce a Zabar alebo Domaháza, cestné prepojenie medzi obcami Janice a Ózd-Susa a cestné prepojenie medzi obcami Neporadza a Kelemér alebo Gömörszőlős. V pôsobnosti Košického samosprávneho kraja je to, samozrejme, cestné prepojenie medzi obcami Chorváty a Hídvégardó, cestné prepojenie medzi obcami Michaľany a Felsőregmec, cestný most cez Rožňavu medzi obcami Čerhov a Alsóregmec. (Smiech v sále.) Viete, čo ma, chápem, že sa všetci na tom trochu zabávame, ale sú tie názvy naozaj ťažké, a to sme ešte neprišli k najťažším. Cestné prepojenie medzi mestami Slovenské Nové Mesto a Sátoraljaújhely, cestné prepojenie medzi obcami Klin nad Bodrogom... (Prerušenie vystúpenia predsedajúcou.)
Kollár, Boris, predseda NR SR (2021-09-22):
S ďalšou faktickou poznámkou vystúpi pán poslanec Mazurek. Nech sa páči.
P. Hrušovský, predseda NR SR: (2003-04-09):
(Hlasovanie.)  Prítomných je 102 poslancov, za návrh 99, proti 1, zdržal sa 1, nehlasoval 1. Schválili sme návrh.
Kohútik, Ján, zástupca predsedu Úradu pre dohľad nad zdravotnou starostlivosťou (2019-12-03):
Vážený pán predsedajúci, vážené poslankyne, vážení poslanci, v súlade so zákonom o zdravotných poisťovniach a dohľade nad zdravotnou starostlivosťou Úrad pre dohľad nad zdravotnou starostlivosťou predkladá návrh rozpočtu na roky 2020 až 2022. Predložený návrh rozpočtu bol prerokovaný správnou radou úradu, schválený dozornou radu úradu dňa 3. októbra 2019. Návrh rozpočtu úradu prerokovala vláda Slovenskej republiky dňa 14. októbra 2019 a prijala k nemu uznesenie č. 503 z roku 2019. Návrh rozpočtu úradu je zosúladený s návrhom rozpočtu verejnej správy na roky 2020 až 2022. Celkové príjmy úradu sú v roku 2020 plánované, povieme, 55,6 mil. euro. Podstatným príjmom úradu je príspevok na činnosť úradu od zdravotných poisťovní, ktorý je v roku 2020 na úrovni 21,9 mil. euro, pričom príspevok poukazujú zdravotné poisťovne úradu vždy do 20. decembra kalendárneho roka na nasledujúci rok. Zostatok prostriedkov z predchádzajúcich rokov sa v roku 2022 predpokladá na úrovni 32,9 mil. eura, z čoho príspevok od zdravotných poisťovní na činnosť úradu v roku 2021 je na úrovni 20,6 mil. eura. Celkové výdavky úradu v roku 2020 sa rozpočtujú na úrovni 22,4 mil. euro, pričom sa predpokladá aj použitie nevyčerpaných prostriedkov z predchádzajúcich rokov. Bežné výdavky úradu sú v roku 2020 plánované na úrovni 22,2 mil. eura, z čoho tovary a služby sú vo výške 8,6 mil. eura s medziročným nárastom o 9,8 %. Uvedený nárast zohľadňuje najmä zvýšené výdavky na dátové služby v nadväznosti na ich rozšírenie a nárast výdavkov súvisiacich so servisnými poplatkami za informačné systémy. Rizikovou oblasťou v roku 2020 ostávajú úhrady za výkon prehliadok mŕtvych tiel, ktoré si najmä vplyvom prehliadok mimo zdravotníckych zariadení budú vyžadovať vyššiu potrebu zdrojov, než zohľadňuje návrh rozpočtu v objeme 2,2 mil. euro. Keďže výška výdavkov je ovplyvňovaná cenovými ponukami v procese verejného obstarávania na organizátorov prehliadok mimo zdravotníckych zariadení, predpokladaná potreba zdrojov je na úrovni 3 až 5 mil. euro. Na krytie zvýšených výdavkov bude musieť úrad následne použiť zdroje pôvodne vyčlenené na iné účely, vlastné prostriedky z predchádzajúcich období, hľadať ďalšie externé zdroje na dofinancovanie alebo sa zasadzovať o legislatívne zmeny tak, aby činnosť, ktorú úrad zo zákona zabezpečuje, bola menej náročná na potrebné zdroje. Kapitálové výdavky na rok 2020 sú v objeme 2 mil. euro. (Prerušenie rokovania predsedajúcim.)
Paška Pavol, predseda NR SR (2012-09-19):
Hlasujeme. (Hlasovanie.) 142 prítomných, 134 za, 7 sa zdržalo, 1 nehlasoval. Návrhy sme schválili. Pán poslanec Babič uvedie v druhom čítaní hlasovanie o vládnom návrhu zákona o ochrane ozónovej vrstvy Zeme. Je to tlač 137. (Hlasovanie o vládnom návrhu zákona o ochrane ozónovej vrstvy Zeme a o zmene a doplnení niektorých zákonov , tlač 137.)
Paška, Pavol, predseda NR SR (2013-09-19):
(Hovorené súbežne s rečníkom.) Pán poslanec, už som vám to vysvetľoval, v noci som vám to vysvetľoval. Po hlasovaní sme zistili, že nie sme uznášaniaschopní, a určili sme čas hlasovania a pokračovania, tak ako mám kompetenciu, na 13.45. (Rečník dohovoril, predsedajúci pokračoval vo svojom vystúpení.) Nezaznamenal som v zápise žiadnu námietku. A tak, ako som to aj vysvetľoval, bolo dohodnuté na poslaneckom grémiu, a ako som oznámil v noci o pol tretej alebo nad ránom, kedy som určil vzhľadom na to, že nebola Národná rada uznášaniaschopná, pokračovanie na dnes 13.45, kedy prebehne záverečné hlasovanie, v ktorom sme boli, ale ktoré muselo byť prerušené kvôli uznášaniaschopnosti, tak sme učinili.
P. Hrušovský, predseda NR SR: (2003-12-12):
M. Demeterová, poslankyňa: Mám otázku. Jedenásť hlasovacích lístkov bolo neplatných. Mohla by som vedieť, či voľba, ktorá bola napísaná na lístku, sa považovala za neplatnú? (Reakcie z pléna.)
J. Mikuš, poslanec: (2003-06-17):
P. Rusko, podpredseda NR SR: Ďakujem pekne. Hlasujeme o návrhu uznesenia, ktorým Národná rada na návrh vlády (hlasy v sále) vyslovuje súhlas so skráteným legislatívnym konaním o tomto návrhu vládneho zákona. Prosím, prezentujte sa a hlasujte. (Hlasovanie.) Prítomných je 76  poslancov, za 75, proti nikto, nikto sa nezdržal, nehlasoval 1. Konštatujem, že Národná rada na návrh vlády vyslovila súhlas s prerokovaním tohto vládneho návrhu zákona v skrátenom legislatívnom konaní. Vážené poslankyne a vážení poslanci, prerušujem rokovanie schôdze Národnej rady do zajtra do 9.00 hodiny. Pán poslanec Rusnák, ešte informácia, nech sa páči.
P. Paška, predseda NR SR: (2006-09-05):
Nech sa páči, pani poslankyňa Tóthová.
Glváč, Martin, podpredseda NR SR (2017-04-06):
Ďakujem. Nech sa páči, pán poslanec Viskupič.
B. Bugár, podpredseda NR SR: (2001-11-28):
Nech sa páči, pán poslanec, máte slovo.
Glváč, Martin, podpredseda NR SR (2017-11-30):
Ďakujem. Ďalšou otázkou je otázka je č. 15, pardon, 14 od pani poslankyni Simony Petrík a je totožná s otázkou číslo tri. Poslankyňa nie je prítomná. Takže prepadá. Ďalšia otázka je 15-ka od pani poslankyne Zimenovej, je totožná s otázkou č. 3. Chcete odpoveď? Nie je tomu tak. Ďalšia od pani poslankyni Macháčkovej, ktorá nie je prítomná, prepadá. Pani poslankyňa Petrík, 17-ka. Pán poslanec Žarnay, nie je prítomný, prepadá otázka. Pani poslankyňa Macháčková, prepadá. Ďalšia otázka je od pani poslankyne Zimenovej, je ako otázka č. 18, ale keďže tá prepadla, takže ju prečítam. „Vážený pán minister, zamestnancovi pracujúcemu v súkromnom sektore, ktorý vykonáva jednoduché remeselné práce alebo ucelené obslužné rutinné práce, garantuje štát minimálnu mzdu 522 eur, ak ale obdobné práce vykonáva verejný zamestnanec, napríklad školník, jeho tabuľkový plat dosiahne po doplatkoch ledva minimálnu mzdu 435 eur. Kedy túto diskrimináciu odstránite?“ Pán minister, nech sa páči.
M. Rehák, poslanec: (2008-07-03):
Prosím, pán predseda, dajte hlasovať o uznesení Národnej rady Slovenskej republiky k výročnej správe o činnosti Fondu národného majetku za rok 2007 s odporúčaním gestorského výboru schváliť.
Pčolinský, Peter, podpredseda NR SR (2023-03-21):
Ďakujem. Jedna faktická, pán poslanec Tomáš, nech sa páči.
Hrnčiar, Andrej, podpredseda NR SR (2019-12-04):
Pán poslanec Bernaťák.
Glváč, Martin, podpredseda NR SR (2019-09-10):
Ďakujem. Dávam slovo spoločnému spravodajcovi z výboru pre obranu a bezpečnosť poslancovi Jozefovi Bučekovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec.
Pellegrini, Peter, predseda NR SR (2015-02-12):
Ďakujem pekne. Nech sa páči, pán minister.
Rafaj, Rafael, poslanec NR SR (2011-05-27):
Pán poslanec, dalo by sa ešte podstatne dlhšie hovoriť o rôznych formách, ktorými atakuje maďarská politika susediace štáty. Mohli by sme to doplniť aj o Fórum poslancov Karpatskej kotliny, ktoré zaväzuje aj možno našich poslancov aj v tejto sále, mohli by sme poukázať na uznesenie právneho podvýboru tohto Fóra, ktoré vyslovene v uznesení z apríla 2009 zaviazalo maďarskú vládu na vytváranie autonómie. Dnes už nemusia prijímať takéto záväzky. Maďarská vláda bude môcť po tejto ústave v súvislosti s vytváraním a podporou autonómií v okolitých štátoch, teda aj na Slovensku, konať na základe ústavy. Už nebude musieť tento výbor zasahovať. Maďarsko, mám pocit, že sa správa ako energetický upír v Európe, ktorý odčerpáva aj Slovensku, aj nám slovenským zákonodarcom príliš veľa energie, ktorú by sme mali venovať primárne vnútorným záležitostiam a rozvoju Slovenskej republiky. Lenže všetci si dobre uvedomujeme – alebo aspoň časť z nás, predpokladám –, že darmo si budeme kupovať keramiku do kredenca alebo nové obrazy, alebo koberce do bytu, keď niekto cudzí tvrdí, že ten byt je jeho a že ten dom nám raz zoberie. No najskôr budeme musieť ratovať dom, vysporiadať si právne náležitosti, ochrániť naše vlastníctvo a potom budeme môcť zveľaďovať aj našu krásnu vlasť.
P. Paška, predseda NR SR: (2009-02-11):
(Hlasovanie.) 137 prítomných, 89 za, 1 proti, 42 sa zdržali, 5 nehlasovali. Návrh sme postúpili do druhého čítania.
P. Hrušovský, predseda NR SR: (2003-09-23):
K. Mitrík, poslanec: To znamená, že ostal 1 pozmeňujúci návrh pod bodom 1, ktorý ste obdržali. Prosím, pán predsedajúci, dajte o tomto bode hlasovať.
Vitteková, Anna, poslankyňa NR SR (2010-07-08):
Sľubujem. (Potlesk.)
Hrušovský, Pavol, predseda NR SR (2011-12-01):
Hlasujeme. (Hlasovanie.) 146 prítomných, 39 za, 62 proti, 45 sa zdržalo. Neschválili sme návrh. Prosím ďalší návrh.
Bugár, Béla, podpredseda NR SR (2010-12-16):
Na vystúpenie pána poslanca s faktickými poznámkami dvaja. Končím možnosť sa prihlásiť do faktických. Pán poslanec Janiš ako spravodajca, nech sa páči.
Lengvarský, Vladimír, minister zdravotníctva SR (2021-09-30):
Ďakujem pekne. Takže skúsim k tým viacerým veciam. Prvá je školenie personálu. Áno, pripúšťam, že v prvej vlne, keď došlo k masívnemu nárastu pacientov s ťažkým priebehom, ktorí boli napojení na umelú pľúcnu ventiláciu, bol problém jak s množstvom prístrojov, tak s ich obsluhou. Ja verím tomu, že sa to už nezopakuje, ten problém prišiel rýchlo a nedal sa predpokladať, takže aj to riešenie trvalo nejaký čas. Dnes, si myslím, že je dostatok aj prístrojov, aj skúseností personálu, a bol zaškolený nový personál a je pripravený personál z iných oddelení pomôcť, keby bolo treba na covidových oddeleniach. A čo sa týka tých testov, áno, riešime to, predpokladám, že v priebehu budúceho týždňa nastavíme systém tak, aby pacienti, ktorí potrebujú ošetrenie, boli otestovaní v zdravotníckych zariadeniach tak, aby ich to nestálo nič. Ďakujem.
Žiak, Miroslav, poslanec NR SR (2021-07-23):
Pán Kotleba, ako sme zvyknutí, natáral ste toho veľmi veľa, veľmi veľa dezinformácií, hoaxov a fake news. A dovolím si len také parafrázy povedať, že vy keby ste žil v roku 1950, alebo v 50. rokoch, tak Jonas Salk vynašiel vakcínu proti detskej mozgovej obrne, tak by ste spochybňovali, nechceli by ste zabiť naše deti. Hovorili ste, že táto vakcína, ktoré moderné vakcíny, že ešte nevieme zistiť, čo z toho bude, tak vám poviem taký príklad: Edward Jenner bol otec imunológie a on vypozoroval, že dojičky kráv, ktoré sa nakazili kravskými kiahňami, neskôr nedostali pravé kiahne. A vtedy zobral teda látku z týchto ovčích kiahní a naškrabal ju do kože dieťaťa, osemročného dieťaťa. Následne toto dieťa nakazil pravými kiahňami a to dieťa sa nenakazilo. Chcete mi povedať, že toto, toto je niečo, čo bolo skúmané alebo vyskúšané? Alebo že to hľadali niekoľko rokov, kým zistia, že či to má fakt účinok? Toto bol, toto bol ako otec modernej imunológie. Preočkovanie následne tej ľudskej populácie vyvrcholilo eradikáciou tohto vírusu z povrchu zemského a definitívne sme sa zbavili tohto vírusu, tohto ochorenia len vďaka takémuto naškrabaniu hnisu do kože dieťaťa. No a na vašu vzdelanosť by som vám odporučil seriál z roku 1986, francúzsky seriál, volá sa to že Bol raz jeden život. Pozrite si na YouTube, je tam časť o očkovaní. Pre vaše mentálne kapacity, myslím, že to bude úplne ideálny seriál.
P. Paška, predseda NR SR: (2009-03-11):
Otváram rozpravu. Písomne je do rozpravy za klub SDKÚ – DS prihlásený pán poslanec Kužma. Potom sú ešte písomne prihlásení páni poslanci Štefanec a pán poslanec Janiš. Potom dám možnosť prihlásiť sa ústne. (Reakcia z pléna.) Áno, pán poslanec? Nech sa páči. Je tu podpredseda vlády. Pán poslanec, pán poslanec, skúsme, skutočne čas je drahý. Poďme, je tu podpredseda vlády. Je generálne splnomocnenie. Nech sa páči, máte slovo. (Reakcia z pléna.)
Osuský, Peter, poslanec NR SR (2017-05-19):
Ďakujem za slovo, pán predseda. Vážení kolegovia, milá snemovňa, dovolím si začať drobnou fikciou. Uvediem korektnú dlhšiu vetu zo vstupnej informácie športovej strany printového média: „V otváracom zápase Majstrovstiev sveta vo futbale v Belo Horizonte sa stretli mužstvá Spojených štátov brazílskych a Spojených štátov mexických za rozhodovania rozhodcu Davisa zo Spojeného kráľovstva Veľkej Británie a Severného Írska, na čiarach boli Gruevski z bývalej Juhoslávskej republiky Macedónsko a Schwarztaler zo Švajčiarskej konfederácie.“ Toto je absolútne korektná printová informácia v duchu 
„kat-astrálnej“ vôle zákona. Iste poslucháč a čitateľ takejto športovej strany by si mohol povedať, či tým chlapom v tej redakcii nešibe. No nešibalo by im, lebo sa chcú len uchrániť pred pokutou, ktorú my chcem zrušiť. Drobná epizóda. Pred niekoľkými dňami zasadal európsky výboru pre európske záležitosti. Ako referujúci pred cestou do Bruselu vystupoval bystrý a šikovný mladý muž, štátny tajomník Parízek. Informoval nás, že nosným prvým bodom bude diskusia o brexite a diskusia teda o európskom postupe vo veci odchodu Veľkej Británie. Keď povedal túto vetu, tak sa takmer chytil za ústa a povedal: „Ach, dúfam, že ma nebudú pokutovať.“ No, ja som, priznám sa, nevypýtajúc si slovo od kolegu Blahu, mu povedal: „Pozrite sa na tých šesť junákov na druhej strane miestnosti oproti mne. Povedzte im, aby o štyri dni podporili novelu Dostála, Poliačika a Osuského a už sa nebudete musieť báť hovoriť o tom, že budete rokovať s Veľkou Britániou.“ Na tomto malom príklade chcem poukázal na absurdnosť toho, čo existuje a čo chceme zrušiť. Ako historický exkurz si dovolím ešte jednu vec. Iste si spomínate na pamätnú scénu, keď popijúc nejaké to liguére Anton Špelec, ostrostřelec, sa dopustil urážky majestátu, konštatujúc, že „císař pán je vůl“ a ešte k tomu „korunovanej“, ako dodal v opravnej verzii toho výroku. Musím zároveň povedať, že Rakúsko, Rakúsko-Uhorsko, ale špeciálne Rakúsko bolo legendárne veľkolepou byrokraciou. C.A.K. byrokracia spĺňala tie najvyššie nároky. Napriek tomu, milí priatelia, by nebol Anton Špelec odsúdený za to, že nepoužil kompletný titul jeho cisárskeho a kráľovského veličenstva. Nechcem vás zdržovať jeho čítaním, ale ten titul obnášal asi osem riadkov štandardného textu a končil slovami „a tak ďalej“. Teda kompletný titul rakúskeho a uhorského cisára a kráľa bol na čítanie na štvrť hodinku. Ani rakúska byrokracia netrvala, aby sa pri každom oslovení panovníka používal dlhší titul ako cisár pán alebo cisár a kráľ František Jozef I. Chcem teda povedať, že tak ako ste si vypočuli tú fikciu správy z majstrovstiev sveta vo futbale, iste uznáte, že tento návrh nie je zameraný ani proti vládnucej koalícii, ani proti strane SMER, HÍD či každému zvlášť. A tak ako povedal kolega Dostál, je to kauza Dzurindovej vlády. A tak sa teraz zamýšľam, že keď odmietnete túto novelu, komu tým slúžite, resp. že či by kritériom pre hlasovanie za nemal byť prostý ľudský zdravý rozum. Ďakujem. (Potlesk.)
Bobík, Jozef, poslanec NR SR (2015-05-26):
Áno, tak ďakujem. Ja chcem naozaj úprimne poďakovať kolegovi Zajacovi, lebo je dôležité... (Ruch v sále.)
Jurinová, Erika, podpredsedníčka NR SR (2015-02-12):
Nech sa páči.
Paška, Pavol, predseda NR SR (2014-06-24):
Ďakujem pekne, pani ministerka. Spravodajcom je pán poslanec Ježík.
Paška, Pavol, predseda NR SR (2013-05-14):
Hlasujeme. (Hlasovanie.) 141 prítomných, 139 bolo za, 2 sa zdržali. Máte súhlas, pán spravodajca, budeme hlasovať.
Sulík, Richard, predseda NR SR (2011-06-28):
Ďakujem pekne. S faktickými poznámkami sa neprihlásil žiaden poslanec. Slovo má pán poslanec Maďarič.
Poliačik, Martin, poslanec NR SR (2014-02-13):
Ďakujem. Pán Bugár, ja vás vôbec neupodozrievam z toho, že ste sa s pánom premiérom dohodli. Tie bozky smrti nebývajú vypýtané, ony väčšinou ako prídu z poza rohu. Takže ja iba, ja sa to snažím iba pochopiť, ja mám záľubu v tom, že riešim niekedy takéto hádanky. A toto je jedna, ktorej popravde nie úplne rozumiem. Tak som to spomenul. Možno mi s tým niekto pomôžete. K ostatným reakciám. Je to proste tak, premiér tejto krajiny si urobil z celého aparátu štátu svoj vlastný piár nástroj a podriaďuje tomu všetko. A my sa na to buď budeme pozerať, alebo budeme kričať, že to v poriadku nie je. Nemáme dostatok hlasov na to, aby sme to prehlasovali, ale myslím si, že by bolo mimoriadne veľkou chybou mlčať. Ďakujem.
Bugár, Béla, podpredseda NR SR (2018-05-24):
Nech sa páči, môžte reagovať na faktické poznámky.
Číž, Miroslav, podpredseda NR SR (2015-04-17):
Ďakujem pekne. Pán poslanec, no, je ešte ráno a nie som ešte dostatočne otrlý a ešte mi dokážete rozprúdiť krv v žilách. Takže takúto malú poznámku, pán poslanec. O vás ako o ministrovi som počul obludné veci, čo všetko ste narozkradli. Poviem vám v čom. V pozemkovom fonde, s múkou a, neviem, no obrovské veci som počul. Len faktom je, že ani som sa nemal kedy tomu venovať. A počuli ste odo mňa niekedy, aby som šíril takéto hlúposti v parlamente? Hlúposti? Možno pravdu, ale aby som o tom hovoril?! Aby som vás bez problémov začal obviňovať a používal slová chrapúnsky a niečo podobné? Pán poslanec, začali ste tým, že ste povedali, že SMER, že teda môže, že teda vyhrali ste voľby, môže všetko, a parafrázovali, že to mal byť citát Pašku. Nie je tu, je mojou povinnosťou vám povedať, že to je zas bohapustá lož. Tie slová, ktoré sa takto používajú, odzneli, a bol som priamym svedkom, vo vzťahu k pánovi Hraškovi za dramaticky iných okolností. V priamom prenose môžem sledovať, jak sa lož stáva pravdou neustálym opakovaním. Nikdy nič také nepovedal predseda parlamentu, rozprával v priamej konfrontácii, a to, čo povedal, povedal vo väzbe na to, čo povedal pán poslanec, ktorý naňho vyvreskoval. (Reakcia z pléna.) To hovorím ja a za týmto si stojím. Ja svoju česť mám, pán poslanec Kaník, ja svoju česť mám. Takže, pán poslanec, viete, neplatí ani iná... (Prerušenie vystúpenia predsedajúcim.)
Laššáková, Jana, podpredsedníčka NR SR (2015-12-01):
Ďakujem pekne, pán spravodajca. Zaujmite miesto určené pre spravodajcov. Otváram rozpravu o tomto bode programu. Do rozpravy som dostala písomnú prihlášku od pána poslanca Jozefa Mikloška, ktorému teraz odovzdávam slovo. Nech sa páči, pán poslanec.
Laššáková, Jana, podpredsedníčka NR SR (2015-06-23):
Ďakujem pekne. Poprosím vás, pán predseda výboru, zaujmite miesto určené pre navrhovateľov a súčasne vás prosím, aby ste plnili aj úlohu spravodajcu. Otváram rozpravu. Do rozpravy som dostala písomné prihlášky. Za poslanecký klub MOST – HÍD vystúpi pán poslanec Béla Bugár, ďalej za poslanecký klub KDH pán poslanec Mikloško, OĽaNO Richard Vašečka. Ďalej písomne prihlásení do rozpravy sú: Martin Poliačik, Ľubomír Galko, Alojz Hlina, Daniel Lipšic, Mikuláš Huba, František Šebej, Martin Fedor, Rudolf Chmel, Renáta Zmajkovičová, Ján Mičovský, Július Brocka a Štefan Kuffa. V súlade s rokovacím poriadkom o slovo požiadal predseda vlády Slovenskej republiky Robert Fico. Nech sa páči, pán premiér, máte slovo.
Janas, Karol, poslanec NR SR (2023-11-23):
178. Ďakujem za slovo. Vážené kolegyne, kolegovia, ja len krátko sa vyjadrím k tomu a nadviažem na to, čo povedal pán minister. Sme tu kvôli tomu, že pán minister vnútra si dovolil siahnuť na čurillovcov a ja znova poviem to, čo som povedal na začiatku. Čoho sa všetci boja, keď chcú zabrániť ich vyšetrovaniu? Čo môže to vyšetrovanie odkryť? Aký obrovský rozvrat štátu, právneho štátu? Prečo tí ochrancovia sa tak strašne boja? A tá bandička, ktorá sa používa, že títo dobrí chlapci urobili 40 odsúdených. Ja som historik a možno si to pripravím do svojho písomného vystúpenia. V päťdesiatych rokoch pre seba ľudia pýtali tresty smrti. Pred súdom po kolúznej väzbe po mesiacoch tam strávených sa postavili a povedali: „ Ja si nezaslúžim iný trest ako trest smrti, vzdávam sa odvolania.“ Potom ich popravili, rozsypali popol okolo Prahy. A noviny písali oslavné články. V parlamente sa tlieskalo. Akých zločincov to odhalili, akých zločincov to potrestali a popravili. A po pár rokoch sa prišlo na to, že to všetko bolo zinscenované, zmanipulované, dosiahnuté psychickým a fyzickým lámaním a potom prišli rehabilitácie. A ja sa obávam, aby za pár rokov aj u nás nevznikla parlamentná alebo mimoparlamentná komisia zložená z historikov, politológov, právnikov, ktorá bude preverovať, čo sa to s právnym štátom na Slovensku posledné tri roky dialo. Mám veľkú obavu a obávam sa, že hraničiacu s istotou.
Kollár, Boris, predseda NR SR (2022-09-20):
Prosím, prezentujme sa a hlasujme. (Hlasovanie.) Prítomných 139 poslancov, za 94, proti žiadny, zdržalo sa 38, nehlasovali 7. Konštatujem, že sme tento návrh schválili. Teraz vyhlasujem dvojminútovú prestávku a potom budeme pokračovať v rokovaní Národnej rady. (Prestávka.)
Dostál, Ondrej, poslanec NR SR (2018-06-25):
Pán predsedajúci, v rozprave vystúpil jeden poslanec, nebol predložený žiadny procedurálny návrh. Dajte, prosím, hlasovať o tom, že Národná rada prerokuje návrh ústavného zákona v druhom čítaní.
Klus, Martin, poslanec NR SR (2016-09-06):
Ďakujem veľmi pekne za slovo, pán predseda. Ja by som chcel len tlmočiť názor nášho poslaneckého klubu, ktorý sa rozhodol, že tieto tri návrhy zákonov podporí. A zároveň by som chcel využiť tento priestor, aby sme pána ministra povzbudili, že v budúcnosti keď sa budú podobné zmluvy uzatvárať, aby sme nezabúdali, že okrem ekonomických slobôd sú tu aj iné slobody, osobné slobody, ľudské práva. A ja predpokladám, že budeme ďalej pokračovať, nazvime to, v ochranárskych dohodách a treba našim partnerom pripomínať, že myslíme aj na iné ako na obchodné veci pri našich vzájomných vzťahoch. A zároveň využijem tento priestor na krátku otázku, že či už máme nejakú predstavu, ktoré krajiny budú nasledovať ako ďalšie v tejto súvislosti, pretože neustále čítame aj v našich novinách o rôznych krajinách, ktoré by si podobné dohody viac ako vyžadovali. Ďakujem pekne.
Viskupič, Marián, poslanec NR SR (2021-12-02):
Ďakujem pekne za slovo. Pán minister, toto nemôžeš rozprávať. Verejné zdroje sú o efektívnosti, nemôže štát dať na človeka 500 euro, poukaz v hodnote 500 euro a ten človek má z neho reálne teda len 400, lebo ho za 400 predal. Tak už pri tejto logike mal dať štát zaňho 400 euro, lebo to je efektívnejšia hodnota. Fakt to takto nejde. Ďalšia vec. Spomínal si 12 700 euro ako spoločenskú hodnotu jedného nezaočkovaného človeka. No veď ale dnes čítam údaje a spomínal to tu, čítam údaje z ministerstva zdravotníctva, priemerná hodnota liečby jedného človeka a použijem tú najvyššiu hodnotu, ktorá tu je od 90 rokov do 99 rokov nezaočkovaného, je 1 328. Tak prosím, ako vzniklo tých 12 700? Ešte raz. Priemerná liečba jedného 99-ročného človeka stojí 1 328. Je to veľa, chápem, ale nie je to 12 000. Plus ďalšia vec. Ľudia zomierajú aj na iné choroby. Naši seniori, či sú to kardio, onko, gastro. Ona tá smrť je rovnako smutná, či zomrel na covid, alebo či zomrel na takúto inú chorobu. A súhlasím, áno, prevencia pomáha. A nemali by sme teda touto logikou platiť aj za preventívne prehliadky? Veď tiež chránia hodnoty aj ľudský život. A chránia aj teda finančné hodnoty, lebo tá liečba by mohla byť potom lacnejšia. Takže toto tiež dávať na toto pozor. Vlastne všetko. Ďakujem pekne.
M. Číž, podpredseda NR SR: (2008-12-03):
(Hlasovanie.) 131 prítomných, 57 za, 2 proti, 71 sa zdržalo, 1 nehlasoval. Konštatujem, že ani tento návrh sme neschválili.
Ňarjaš, Erik, poslanec NR SR (2021-01-12):
Pán Mazurek, to, čo vy tu splietate, je naozaj hanba. To, ako vy svojím nezodpovedným spôsobom pristupujete k pandémii, je neakceptovateľné a verím, že sa raz budete zodpovedať obyvateľom Slovenskej republiky. Všetko negujete. Vakcína je blbosť, rúško je blbosť. Burcujete obyvateľov, aby nenosili rúška, lebo obmedzujú slobodu. Zvolávate protesty, kde sa zhromažďujú veľké množstvo ľudí, ktorí sa môžu nakaziť. Tvrdíte, že COVID je len chrípôčka a vakcína je blbosť? Ste vy normálny? Ste si vedomý, že takýmto, takýmito vyjadreniami napomáhate k šíreniu pandémií a brzdíte tak slobodu? Týmto vaši konšpiráciám už neveria ani tí menej inteligentní, lebo každý vidí, čo sa v nemocniciach deje. COVID je hrozba, ktorú nemožno zľahčovať. Prosím za všetkých občanov, ako aj zdravotníkov, spamätajte sa a prestaňte šíriť nezmysly a konšpirácie.
Žiga, Peter, podpredseda NR SR (2024-09-17):
Prezentujme sa a hlasujme. (Hlasovanie.) 141 prítomných, 1 za, 102 proti, 36 sa zdržalo, 2 nehlasovali. Návrh sme neschválili.
I. Šimko, minister obrany SR: (2003-06-19):
Takýmto režimom bol aj režim Saddáma Husajna. A informácie, ktoré vyšli najavo o tomto režime, boli naozaj zarážajúce a neviem si predstaviť, že by niekto mohol takýto režim obhajovať. A myslím si, že ani poslanci Komunistickej strany takýto režim neobhajujú. Ja viem, že bolo veľmi sporné a veľmi komplikované rozhodovanie vtedy, keď nám súčasný medzinárodnoprávny rámec neposkytoval nástroj, lebo tu nebola spoločná vôľa na to, aby bola prijatá Rezolúcia Bezpečnostnej rady, ktorá je najuniverzálnejším nástrojom na použitie sily. Ale dnes sme v inej situácii. Dnes je tu situácia, keď treba vrátiť Irak normálnemu životu a nech si Irak vytvorí vládu, ktorá bude demokratická, a keď sa treba aj vyrovnať s následkami vojnovej činnosti nielen tej poslednej, ale za posledné desaťročia. A máme tu aj ten medzinárodnoprávny nástroj, lebo je tu Rezolúcia Bezpečnostnej rady. Jednotka, ktorú pripravujeme, a ak rozhodnete, tak ju vyšleme do Iraku, tak bude plniť poslanie, ktoré bude naozaj zachraňovať ľudské životy, pretože Irak je plný rozličných nástražných systémov a mín, ktoré sa tam začali klásť ešte v 80. rokoch. Preto táto jednotka, ak tam pôjde, tak zachráni životy, ktoré by inak vyhasli. Preto sa veľmi prihováram za to, aby ste rozhodli tak, ako navrhuje vláda, aby ste udelili svoj súhlas na vyslanie jednotky so silou 85 príslušníkov. Táto jednotka bude plniť úlohy, ktoré majú predovšetkým humanitárny charakter. Ďakujem pekne. P. Rusko, podpredseda NR SR: Ďakujem pekne. Žiada si slovo spravodajca? Nie. Predtým ako pristúpime k hlasovaniu, dovoľte mi zistiť prítomnosť poslancov a vytvoriť priestor na prezentáciu. Prosím, aby ste sa prezentovali. Len prezentácia, prosím. Dobre. Takže pristúpime k hlasovaniu. Prosím spravodajcu, aby hlasovanie uviedol.
Lipšic, Daniel, poslanec NR SR (2015-07-03):
Ja som dal dva. Jeden je, aby sme v schôdzi pokračovali a odhlasovali správu o stave prokuratúry, akonáhle skončí rozprava. A druhý, ak je vládna väčšina už príliš unavená tým, že je leto, aby sme prerušili rokovanie a rokovali o správe o činnosti prokuratúry na budúcej schôdzi. Len je preň nedôstojné, naozaj, aby po hlasovaní vlastne nasledoval nejaký rozchod na prázdniny a parlament akože formálnej rokoval ďalej.
Grendel, Gábor, podpredseda NR SR (2020-07-07):
Dve faktické poznámky na vystúpenie pána poslanca. Končím možnosť prihlásiť sa s faktickými. Ako prvý pán poslanec Osuský.
M. Číž, podpredseda NR SR: (2008-02-14):
Teda budeme pokračovať v hlasovaní v druhom čítaní o vládnom návrhu zákona, ktorým sa mení a dopĺňa zákon č. 184/2006 Z. z. o pestovaní geneticky modifikovaných rastlín v poľnohospodárskej výrobe , tlač 466. Spoločným spravodajcom je člen výboru pre pôdohospodárstvo, životné prostredie a ochranu prírody pán poslanec Tibor Lebocký. Prosím ho, aby hlasovanie uvádzal. Logicky ako vždy najprv pristúpime k hlasovaniu o návrhoch zo spoločnej správy výborov a potom prípadne o pozmeňujúcich a doplňujúcich návrhoch z rozpravy, ak boli podané, pokiaľ, pravda, neboli podané procedurálne návrhy. Máte slovo, pán poslanec.
Procházka, Radoslav, poslanec NR SR (2010-08-10):
Ďakujem, pán predseda. Zvolávam schôdzu ústavnoprávneho výboru nazajtra o 8.30 hod., číslo dverí 150. Dva body rokovania: novela kompetenčného zákona, novela Trestného poriadku. Ďakujem.
Ďuriš Nicholsonová, Lucia, podpredsedníčka NR SR (2018-12-05):
Už sa to nahráva, pán poslanec. Vážené panie poslankyne, vážení páni poslanci, otváram siedmy rokovací deň 38. schôdze Národnej rady Slovenskej republiky. Na dnešnom rokovacom dni o ospravedlnenie požiadal pán poslanec Gröhling. A my budeme pokračovať v prerušenom rokovaní v prvom čítaní o návrhu skupiny poslancov na vydanie ústavného zákona, ktorým sa dopĺňa ústava (tlač 1192). Poprosím pána poslanca Rajtára, aby zaujal miesto určené pre predkladateľa. Poprosím Ondreja Dostála, pána poslanca, aby zaujal miesto určené pre spravodajcu. Otváram všeobecnú rozpravu. Písomne sa neprihlásil nikto. Pýtam sa, či sa chce... (Reakcia navrhovateľa.) Ako predkladateľ, dobre. V zmysle rokovacieho poriadku, nech sa páči, máte slovo. (Pokračovanie rokovania o návrhu skupiny poslancov Národnej rady Slovenskej republiky na vydanie ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov , tlač 1192.)
Pčolinský, Peter, podpredseda NR SR (2022-12-07):
Teraz vystúpi v rozprave pán poslanec Oravec.
R. Kaliňák, poslanec: (2004-12-15):
Keď teda poviete, že všetci sme to mali šancu pocítiť, ako je možné, že sa takýto zákon ocitne v tomto parlamente? Viete, keď to zoberiem z právnej stránky veci, keby bol tento systém taký zločinecký, ako bol komunistický, tak dnes by ste, pán Hopta, nemohli v tomto parlamente vystúpiť s takou rečou, ako ste vystúpili, minimálne, nemohli by ste mať takú stranu, ako dnes máte, nemohli by ste taký zákon ani len predložiť a nemohli by ste nič. Pretože, ak si ja dobre pamätám, v čase komunistického režimu žiadna strana, ktorá bola iná ako KSS, existovať nemohla, teda okrem tých dvoch, ktoré boli... (Reakcia z pléna.) Ešte štyri boli? Jaj, pardon, pardon, však viem o Strane národnej obrody a Strane slobody, či ako sa volala. Ale myslím si, že obidve strany boli riadené Komunistickou stranou, takže to ani nemusíme vôbec riešiť. Skrátka, je to naozaj pre mňa nepochopiteľné, že sa k tomu máte záujem ešte po tých rokoch vracať. A ja pevne verím, že celá Národná rada tento zákon odmietne.
Sulík, Richard, predseda NR SR (2010-10-12):
Ďakujem. Pán podpredseda Hort.
B. Bugár, podpredseda NR SR: (2006-03-15):
(Hlasovanie.) Prítomných je 122 poslancov, za 68, proti 5, zdržalo sa 48, nehlasoval 1. Návrh pána poslanca Miklušičáka sme schválili. M. Abelovský, poslanec: Teraz dajte, pán podpredseda, hlasovať o pozmeňujúcom a doplňujúcom návrhu pána poslanca Miklušičáka týkajúceho sa účinnosti zákona.
J. Horváth, poslanec: (2007-09-11):
Celkom určite treba dodať na margo toho, čo ste povedali, že ja tu nevidím osobne žiadny problém založený na etnických dôvodoch alebo národnostných, tak ako ste položili otázku nahlas. Ak by to tak bolo, sám by som sa proti tomu nahlas postavil, ale nemám poznatky o tom, že by sa niečo také dialo. Veľmi s vami hlboko súhlasím, súhlasím, že ak by mali niektoré, ktorékoľvek súdy okresné byť dôvodom pre súdne prieťahy alebo prieťahy v súdnom konaní, tak treba prísnym metrom merať tieto súdy a treba sa stavať proti tomu, aby k tomu nedochádzalo. A je jedno, či je to súd, ktorý teraz vznikne, alebo súd, ktorý neskôr zanikne, nech je to ktorýkoľvek. Ďakujem pekne.
Grendel, Gábor, podpredseda NR SR (2021-11-24):
Sedem faktických poznámok na vystúpenie pána poslanca Jarjabka. Nech sa páči, pán poslanec Róbert Halák.
Klus, Martin, podpredseda NR SR (2019-10-23):
Ďakujem. S reakciou na faktické poznámky pán poslanec Zelník.
P. Hrušovský, podpredseda NR SR: (2001-09-04):
Páni poslanci, poslankyne, otváram rozpravu k tomuto bodu programu. Konštatujem, že do rozpravy som nedostal žiadne písomné prihlášky. Ústne sa do rozpravy hlási pán poslanec Cabaj a pán poslanec Bauer. Končím možnosť ďalších ústnych prihlášok do rozpravy. Nech sa páči, pán poslanec Cabaj.
Gašpar, Tibor, podpredseda NR SR (2024-09-13):
Pani poslankyňa, môžte pokračovať vo svojom príspevku, vidím, že ste prihlásená do rozpravy, nech sa páči.
Paška, Pavol, predseda NR SR (2013-10-28):
Pán poslanec Hraško.
Matejičková, Zuzana, poslankyňa NR SR (2024-09-17):
Ďakujem veľmi pekne, pán predsedajúci. Vážená pani ministerka, vážené kolegyne a kolegovia, v súlade s § 73 zákona o rokovacom poriadku som bola určená Výborom Národnej rady pre pôdohospodárstvo a životné prostredie za spravodajkyňu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady pre hospodárske záležitosti a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali ihneď. Pán predsedajúci, otvorte, prosím, všeobecnú rozpravu. Ďakujem.
Vaňová, Jarmila, poslankyňa NR SR (2020-05-19):
Ďakujem.
Blanár, Juraj, podpredseda NR SR (2022-06-21):
S faktickou poznámkou pán poslanec Sloboda.
Danko, Andrej, predseda NR SR (2017-03-29):
Ďakujem, pán poslanec. Na vystúpenie pána poslanca 5 faktických poznámok. Uzatváram možnosť prihlásenia s faktickými poznámkami. Poprosím, pani poslankyňa Veronika Remišová.
Blanár, Juraj, podpredseda NR SR (2022-10-06):
Na vaše vystúpenie neevidujem žiadnu faktickú poznámku, takže môžem teraz dať... (Reakcia z pléna.) V poriadku, evidujem to, pán Kuffa. Takže jediná faktická pán Štefan Kuffa, nech sa páči.
Ďuriš Nicholsonová, Lucia, podpredsedníčka NR SR (2018-09-19):
S reakciou na faktické poznámky, pán poslanec Dostál.
Blaha, Ľuboš, podpredseda NR SR (2024-05-15):
Pán poslanec Branislav Gröhling.
P. Hrušovský, predseda NR SR: (2003-06-26):
(Hlasovanie.) Prítomných je 134 poslancov, za 70, proti 30, zdržalo sa 32, nehlasovali 2. Konštatujem, že návrh uznesenia sme schválili. Poprosím teraz technikov, aby zistili dôvod poruchy na hlasovacom zariadení pani poslankyne Plhákovej, ktorá bola reklamovať, že jej náhradná karta je nefunkčná, aby odstránili chybu. Pán poslanec Galbavý, správajte sa slušne. (Smiech v rokovacej sále.) Páni, môžeme pokračovať v hlasovaní? Áno. Poprosím teraz pani poslankyňu Navrátilovú, aby uviedla návrh uznesenia k prerokúvanému bodu programu výročná správa o činnosti a hospodárení Národného úradu práce vrátane účtovnej závierky za rok 2002 (tlač 236). Nech sa páči, pani poslankyňa Navrátilová. Ľ. Navrátilová, poslankyňa: Vážený pán predseda, vážené kolegyne a kolegovia, dovoľte mi, aby som predniesla návrh uznesenia Národnej rady Slovenskej republiky k výročnej správe o činnosti a hospodárení Národného úradu práce vrátane účtovnej závierky za rok 2002. Návrh znie: Národná rada Slovenskej republiky a) konštatuje, že výročná správa o činnosti a hospodárení Národného úradu práce vrátane účtovnej závierky za rok 2002 bola predložená v súlade s § 9 písm. f) zákona Národnej rady Slovenskej republiky č. 387/1996 Z. z. o zamestnanosti v znení neskorších predpisov v termíne predloženia návrhu štátneho záverečného účtu Slovenskej republiky; b) schvaľuje výročnú správu o činnosti a hospodárení Národného úradu práce vrátane účtovnej závierky za rok 2002 s tým, že zdroje, výdavky a bilančný rozdiel máte uvedený v písomnom návrhu. Pán predseda, skončila som, dajte, prosím, hlasovať.
Kolíková, Mária, poslankyňa NR SR (2024-04-24):
Ďakujem veľmi pekne, pani poslankyňa. Ja si myslím, že je veľmi dôležité upozorňovať na to, že toto presadiť, tak problém s Európskou komisiou tu bude, však už ho máme, to viete veľmi dobre v koalícii, a my tu z opozície nemusíme vôbec nič hovoriť. Komisia sa zaujíma, čo sa tu deje, okrem toho, že sa zaujíma, že čo sa stane s jej peniazmi, keď sem prídu, a o tom je tá časť, ktorá súvisela s Úradom špeciálnej prokuratúry, že ju naozaj netrápi, či sa to volá Úrad špeciálnej prokuratúry alebo akokoľvek, ale trápi ju, čo bude s tými peniazmi, ktoré sem prídu. No a, samozrejme, už ju trápi aj to, že štáty, ktoré sa rozhodli byť súčasťou Európskej únie, tak sa zaviazali, že tam budú platiť nejaké pravidlá. Hovorí sa tomu pravidlá demokracie. A my sa tu môžme, samozrejme, vzájomne sporiť, či to tak je, alebo nie je. Ale keď už raz tá Európska komisia a Európsky súdny dvor povie, že toto je problém a vám je to jedno, no tak potom zjavne je vám jedno, že o tie peniaze môžeme prísť. Tak ja sa budem tomu venovať viac aj v mojom príspevku, ale ja by som rada naozaj tomu dobre rozumela, že ďalší klinec do rakvy pridávate týmto zákonom tak, že nechcete európske peniaze, veď to normálne povedzte, nechceme európske peniaze, cudzie nechceme, svoje si nedáme, nech sa páči. Tak si to normálne povedzme, my tie európske peniaze nechceme, nechceme byť spoľahlivým partnerom Európskej únie a takto to je, preto nás vôbec netrápi, že o ne pravdepodobne prídeme. A mňa by potom zaujímalo, že ako si to predstavujete ďalej a na to sa budeme aj pýtať. Ďakujem pekne.